Tiu rakonto estas unu el pluraj, ĉar teo jam de jarmiloj ludas gravan rolon en ĉina kulturo, do kompreneble kreiĝas legendoj pri ĝia origino kaj ĝia nomo. Kiam mi lernis teceremonion, la instruisto rakontis al mi alian rakonton, laŭ kiu Ŝennong, unu el la prapatroj de la ĉina popolo, kutimis gustumi herbojn por kontroli ĉu ili havus kuracan efikon, kaj malkovris ke teo estas bona por la sano.